Sudoku

Sudoku je logická hra európskeho pôvodu (mylne japonského kvôli osvedčenému názvu) pre jedného hráča.

Cieľom je doplniť chýbajúce číslice od 1 do 9 podľa nasledujúcich pravidiel:

Na začiatku riešenia sú niektoré políčka vyplnené číslicami. Vyplnené číslice sú rozmiestnené tak, aby pre dané rozmiestnenie existovalo iba jediné riešenie.

Hrací plán sa skladá z 9x9 políčok rozdelených na 9 podoblastí s 3x3 políčkami.
V každej podoblasti sa každá číslica má vyskytnúť práve raz (podoblasti su vyznačené hrubou čiarou).
V každom stĺpci a v každom riadku sa má každá číslica vyskytnúť práve raz.

Existuje aj písmenový variant Sudoku, hrací plán má rozmery 16x16 a je rozdelený na 16 podoblastí so 4x4 políčkami. Vypĺňajú sa písmená od A až O, pričom platia analogické pravidlá ako v číselnom Sudoku.

V princípe možno hrať sudoku aj na plánoch 25x25, 36x36 atď. Aký je rozmer hracieho plánu, toľko potrebujeme symbolov.

 Sudoku a história 
Koncom 19. storočia sa v novinách (hlavne Francúzskych) začalo objavovať veľké množstvo rôznych hlavolamov ktoré boli založené na experimentovaní s
odstraňovaním čísel z magických štvorčekov. Parížsky denník Le Siècle publikoval ako prvý čiastočne vyplnený magický štvorec o veľkosti 9x9 s vnorenými štvorcami 3x3 už v novembri 1892. To však ešte nemôžeme považovať za Sudoku, pretože na vyriešenie bola potrebná skôr aritmetika ako logika a v štvorčekoch sa mohli objavovať aj dvoj a viac ciferné čísla. Každopádne bol tento hlavolam veľmi podobný súčasnému Sudoku minimálne v tom, že súčet každého riadku, stĺpca a subštvorca musel dávať rovnaký výsledok.

V júli 1895 začali tieto, ale aj iné Francúzske noviny publikovať čiastočne pozmenené sudoku, ktoré sa už podobá na súčasné moderné Sudoku. Určilo sa, že celý štvorec 9x9 môže obsahovať len čísla 1-9, ale prestali sa vyznačovať subštvorce 3x3. Tieto týždenné hlavolamy sa objavovali vo Francúzskych novinách ako napríklad L'Echo de Paris približne dekádu, ale počas prvej svetovej vojny bohužiaľ úplne zanikli.

Podľa Willa Shortza, známeho amerického experta na oblasť hlavolamov, moderné Sudoku bolo s veľkou pravdepodobnosťou prvýkrát vytvorené anonymne Howardom Garnsom. Tento 74 ročný bývalý architekt a nadšenec hlavolamov z Indiany svoj výtvor prvýkrát publikoval v roku 1979 v magazíne Dell pod názvom "miesto pre čísla". So svojím Sudoku prispieval niekoľko rokov do viacerých časopisov ako Dell Pencil Puzzles alebo Word Games, ktoré publikovali jeho "miesto pre čísla". Garson umrel v roku 1989 predtým ako sa stal z jeho výtvoru svetový fenomén. Nie je známe, či Garns poznal niektoré z tu opisovaných Francúzskych novinových Sudoku.

Do Japonska sa Sudoku dostalo v apríli 1984 keď ho ako prvé publikovali noviny Monthly Nikolist pod názvom „súdži wa dokušin ni kagiru" (数字は独身に限る), ktorý sa dá voľne preložiť ako „číslice musia zostať po jednej“. Neskôr ho Maki Kadži (鍜治 真起) premenoval na Sudoku. V Japonsku následne hra získala nesmiernu popularitu a postupne sa stala populárnou na celom svete.

 Sudoku a matematika 
Riešenie Sudoku na hracom poli n² x n² rozdelenom na podoblastí n x n je z matematického hľadiska NP-úplným problémom. Všetkých možných rôznych rozmiestnení vyhovujúcich pravidlám sudoku na hracom poli s rozmermi 9x9 je 6 670 903 752 021 072 936 960, ak sa odrátajú symetrické pozície, tak ich je len 5 472 730 538. Pre hrací plán rozmerov 16x16 zatiaľ počet kombinácií vyčíslený nebol.

 Sudoku súťaže 
Hoci je Sudoku hrou jedného hráča, možno organizovať aj súťaže v riešení Sudoku na čas.
Slovenský zväz hádankárov a krížovkárov pod vedením Jána Farkaša, ktorý stál za myšlienkou ich zrodu, zorganizoval 10. 2. 2007 prvé Majstrovstvá Slovenska, pričom Slovensko v poriadaní národných šampionátov bolo len ôsmou krajinou sveta. V apríli 2007 sa slovenský majster Peter Hudák stal v Prahe na 2. Majstrovstvách sveta bronzovým šampiónom. SZHaK 23. februára 2008 uskutočnil opäť v Žiline druhý ročník, ktorý sa stal medzníkom v celosvetovom meradle. Súčasťou majstrovstiev bol totiž pokus o ustanovujúci rekord v najrýchlejšom lúštení podľa vopred zadaných kritérií. Zadanie totiž muselo splniť tieto pravidlá. V každom riadku, stĺpci i vnútorných 9 štvorcoch sa nachádzali presne 3 čísla. Zároveň každé číslo od 1 po 9 bolo použité presne trikrát. Tieto pravidlá a pokus boli zaregistrované v Nadácii Guinessových rekordov a v súčasnosti sa čaká na jeho overenie. Rozhodcovia uznali najlepší čas 5 min a 25 sek. a riešenie sudoku určeného k pokusu o svetový rekord Pavlovi Jaselskému z Vojtoviec (Slovensko). Pre zaujímavosť obdobne náročnú úlohu zvládol aktuálny majster sveta Thomas Snyder na jesenných Majstrovstvách USA za 7,5 minúty. O pokus bol naozaj záujem. Pritiahol totiž riešiteľov z Poľska, Maďarska a Česka, z ktorých väčšina navyše v tejto oblasti patrí k svetovej špičke. Úloha bola naozaj náročná, pretože ju v stanovenom limite 15 minút vyriešilo z celkového počtu 195 riešiteľov len 11 súťažiacich (z toho len dvaja zo zahraničia).
III. Majstrovstvá Slovenska v sudoku zorganizoval Slovenský zväz hádankárov a krížovkárov opäť v Žiline. Dňom D sa stal 28. február 2009, pričom všetko prebehlo v hoteli Slovakia. Titul najlepšieho "sudokáča" si v dramatickej súťaži opäť vylúštil Košičan Peter Hudák, ktorý bol po prvom kole len na 11. mieste. O niekoľko týždňov na to privítala Žilina účastníkov IV. Majstrovstiev sveta, ktoré prieniesli niekoľko medzníkov v tejto oblasti. Prvýkrát v histórii medzinárodných súťaží v logike alebo sudoku bol zastúpený africký kontinent, Žilina bola miestom, kde oficiálne uzrelo svetlo sveta štvorrozmerné sudoku, kde bol vytvorený nový svetový rekord v najrýchlejšom lúštení sudoku, ktorý v čase 3:06 dosiahol 18-ročný Belgičan Vincent Bertrand a kde Slováci získali zlato v súťaži družstiev. V roku 2010 sa slovenský šampionát presunul do Zvolena, kde Peter Hudák predal titul šampióna Pavlovi Jaselskému. 11. 6. 2011 si však Peter Hudák vo Zvolene titul zobral späť, navyše prekonal súčasný slovenský rekord v najrýchlejšom lúštení sudoku a stanovil tak novú hranicu na čas 2:47. O rok na to sa národnou šampiónkou stala len 17 ročná Zuzana Hromcová z Bytče, ktorá navyše posunula rekordný čas na hranicu 2:40. V roku 2013 sa šampionát opäť vrátil do Žiliny a tam je "doma" Peter Hudák, ktorý sa tak stal majstrom SR už po piatykrát. Postupne sa vďaka vyhláseným vekovým kategóriám začala presadzovať mladšia generácia a ďalšie roky sa víťaz vždy menil.

ročníkdátummiestomajster SRsídlodo 15 rokovsídlodo 18 rokovsídlonad 45 rokovsídloI.10.02.2007ŽilinaHudák PeterKošiceII.23.02.2008ŽilinaHudák PeterKošiceHromcová ZuzanaBytčaIII.28.02.2009ŽilinaHudák PeterKošiceŽubrietovská NaďaHaličIV.13.03.2010ZvolenJaselský PavelVojtovcenebolo vyhlásenéV.11.06.2011ZvolenHudák PeterKošiceHromcová ZuzanaBytčaVI.02.06.2012ZvolenHromcová ZuzanaBytčaBranišová EvaBytčaHromcová ZuzanaBytčaFundárek MartinBáhoňVII.18.05.2013ŽilinaHudák PeterKošiceChanová NatáliaPúchovHromcová ZuzanaBytčaBalko ViliamMartinVIII.21.06.2014MartinDemiger MatúšZlaté MoravceŠkrhová DianaBratislavaŠkrhová DianaBratislavaBalko ViliamMartinIX.13.06.2015BytčaHudák PeterKošiceChanová NatáliaPúchovŠkrhová DianaBratislavaFundárek MartinBáhoňX.18.06.2016ŽilinaHromcová ZuzanaBytčaChanová NatáliaPúchovChanová NatáliaPúchovPrinerová MartinaZvolenročníkdátummiestomajster SRsídlodo 15 rokovsídlodo 18 rokovsídlonad 45 rokovsídloXI.20.05.2017MartinHromcová ZuzanaBytčanebolo vyhlásenéChanová NatáliaPúchovŠalaga MiroslavMartinXII.16.06.2018BratislavaHudák PeterKošicenebolo vyhlásenéChanová NatáliaPúchovŠalaga MiroslavMartinXIII.15.06.2019ŽilinaDemiger MatúšZlaté Moravcenebolo vyhlásenéChanová NatáliaPúchovFundárek MartinBáhoňXIV.2020Martin2021pre COVID-19 sa nekonaliXV.12.06.2022PúchovDemiger MatúšZlaté Moravcenebolo vyhlásenénebolo vyhlásenéŠalaga MiroslavMartinXVI.03.06.2023PúchovHudák PeterKošiceHúževková EsterPúchovnebolo vyhlásenéŠalaga MiroslavMartinročníkdátummiestomajster SRsídlodo 15 rokovsídlodo 18 rokovsídlonad 50 rokovsídloXVII.21.05.2024PúchovJaselský PavelBernolákovoXVIII.10.05.2025BratislavaGašpár ŠtefanLusakanebolo vyhlásenéGašpár MarekLusaka

 Varianty sudoku 
Existujú rôzne varianty klasického sudoku, kde je zadanie obmenené. Napríklad v diagonálnom sudoku sa žiadne číslo nesmie opakovať v úhlopriečkachhttp://mojesudoku.sk/diagonalne.html. V tzv "killer sudoku" sú označené súčty číslic v niektorých políčkach.

 Referencie 

 Externé odkazy 
 Sudoku na stránke Slovenského zväzu hádankárov a krížovkárov
 http://sudokuonline.sk/

Kategória:Logické hry
Kategória:Hlavolamy